|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.: 489 Αθήνα, 10/08/2016

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας καταγγέλλει την εταιρεία καθαρισμού «ΛΙΝΚ ΑΠ ΙΝΤΕΓΚΡΕΙΤΙΝΤ ΣΕΡΒΙΣΙΣ Α.Ε.», η οποία έχει αναλάβει εργολαβικά τον καθαρισμό των λεωφορείων της Ο.ΣΥ., για το γεγονός ότι το σύνολο των καθαριστριών εργαζομένων στην εταιρεία είναι απλήρωτες για πάνω από δύο μήνες, ενώ η εταιρεία προχώρησε και σε έξι απολύσεις, χωρίς καν την καταβολή των αποζημιώσεων.

Την Πέμπτη 4/8 σε τριμερή συνάντηση στο Υπουργείο Εργασίας η εταιρεία δέχτηκε την ανάκληση των απολύσεων και ορίστηκε συνάντηση με τους εργαζόμενους την επόμενη ημέρα, Παρασκευή 5/8, στα γραφεία της εταιρείας. Όχι μόνο δεν τηρήθηκαν οι δεσμεύσεις από τη μεριά της εταιρείας, αλλά προχώρησαν σε προπηλακισμούς, ύβρεις και βιαιοπραγίες εις βάρος των εργαζομένων. Ακολούθησε μήνυση εις βάρος των εργοδοτών.

Απαιτούμε την άμεση καταβολή των δεδουλευμένων, καθώς και την ανάκληση των απολύσεων ως άκυρες λόγω της μη καταβολής των αποζημιώσεων.

**Το Δ.Σ.**